Konuro de Pfrimer

La Konuro de Pfrimer (Pyrrhura pfrimeri) estas malgranda papago el genro Pyrrhura; konata ankaŭ kiel Ruĝvizaĝa papageto estas endanĝerita specio en la familio Psittacidae. Ĝi troviĝas kiel endemio en Brazilo. Ĝi estas endemio en la regionoj Goiás kaj Tocantins de Brazilo. Ĝi troviĝas ĉefe en zono de sekaj falfoliaj kaj duonfalfoliaj areoj de kaatingaj arbaroj.Handbook of the Birds of the World  

Oni konsideris ĝin subspecio de la Blankorela konuro, kiel Pyrrhura leucotis pfrimeri. La disigo estis bazita sur la teritorio, diferencoj en vivmedio kaj distingaj diferencoj en plumaro (ĝi estas la nura membro de la komplekso P. leucotis en kiu la pala makulo de la orelkovriloj estas ege reduktita). Ĵusa studo bazita sur la mitokondria DNA konfirmis ĝian statuson kiel aparta specio. 

La populacio de la konuro de Pfrimer estas nuntempe malpliiĝanta, kaj nuntempa populacio de inter 20 000 kaj 49 000 individuoj. La ĉefa faktoro malantaŭ la populacia malpliigo estas senarbarigo cele al agrikulturo.

Individuoj havas averaĝan vivodaŭron de 6–8 jaroj. BirdLife International (2021) "Species factsheet: Pyrrhura pfrimeri". Alirita la 18an de Julio 2021. 

Morfologio
Plenkreskaj kaj junaj Pfrimer-papagetoj aspektas similaj laŭ plumaro. Ili havas brun-ruĝajn vizaĝojn kaj orelkovrilojn, kun blua krono. Ili havas blankajn aŭ grizajn okulringojn ĉirkaŭ siaj brunaj aŭ oranĝaj okuloj super siaj grizaj aŭ nigraj bekoj. Iliaj koloj estas kovritaj per verdaj aŭ bluaj plumoj. La brustoj estas bluaj aŭ verdaj kun nuancoj blankaj kaj brunaj, dum ilia abdomeno estas brun/ruĝa. La flugiloj havas miksaĵon de ruĝa, verda kaj blua. Iliaj vostoj tipe videblas kiel kaŝtanbrunaj kun verda bazo. World Parrot Trust Encyclopedia  

La plenkreskuloj de la konuro de Pfrimer kreskiĝas ĝis la grando de ĉirkaŭ 22–23 cm inkludante la voston. Beauty of Birds  

Teritorio
La Pfrimera papago estas endemia de la arbaro Caatinga de la ŝtatoj Goiás kaj Tocantins de Brazilo. Ĉi tiuj birdoj estas trovataj ĝis 600 m alte en deciduaj aŭ duon-deciduaj arbaroj. Laŭ BirdLife International kaj IUCN, ili havas ĉirkaŭkalkulitan amplekson de loĝado ĝis 20 300 km2. La teritorio de ĉi tiu birdo estas grave fragmentita pro habitatoperdo kaj ekosistema degenero. Tio estas parte kial BirdLife International listigis ĉi tiun specion kiel Endanĝerigitan.

Ekologio
Kutimaro
Tiuj sociemaj birdoj kutime troveblas en aroj, kiuj povas konsisti el ĝis 10 birdoj. Tiuj aroj estas tipe bruaj dumfluge, sed estas kvietaj dum ripozado aŭ manĝado en la kanopeo.
Reproduktado
Oni supozas, ke la reprodukta sezono komenciĝas en aprilo kaj daŭras ĝis junio. Plenkreskaj Pfrimer-papagetoj tipe havas ĉirkaŭ po 3-8 ovojn por nesto.

Dieto
La dieto de la Pfrimera papageto konsistas plejparte el fruktoj, beroj kaj semoj; kvankam oni scias, ke ili manĝas kelkajn florojn, insektojn kaj iliajn larvojn.

Referencoj

 Arndt, T. (2008). Anmerkungen zu einigen Pyrrhura-Formen mit der Beschreibung einer neuen Art und zweier neuer Unterarten. Papageien 8/2008.
 Joseph, L. (2002). Geographic variation, taxonomy and distribution of some Amazonian Pyrrhura parakeets. Ornitologia Neotropical 13(4): 337–363.
 Juniper, T., kaj M. Parr (1998). A Guide to the Parrots of the World. Pica Press, East Sussex. 
 Remsen, J. V., Jr., C. D. Cadena, A. Jaramillo, M. Nores, J. F. Pacheco, M. B. Robbins, T. S. Schulenberg, F. G. Stiles, D. F. Stotz, kaj K. J. Zimmer. Versio 6a de Septembro 2007.  A classification of the bird species of South America. American Ornithologists' Union.
 Ribas, C. C., L. Joseph, C. Y. Miyaki (2006). Molecular systematics and patterns of diversification in Pyrrhura (Psittacidae), with special reference to the picta-leucotis complex. Auk 123(3): 660–680.
 BirdLife Species Factsheet
 South American Classification Committee: Traktas Pyrrhura griseipectus kaj P. pfrimeri kiel apartaj specioj disde Pyrrhura leucotis.

Eksteraj ligiloj

Kategorio:Papagedoj
Kategorio:Birdoj de Brazilo